 प्रधानमंत्री मनमोहन सिंह ने, जम्मू ते कश्मीर दे मुक्खमंत्री उमर अब्दुल्ला गी, अपने आश्‍वासन च, एह् स्हेई ठैह्‌राया ऐ जे भारत ते पाकिस्तान दे बछकार वार्ता प्रक्रिया राज्य दे हित च ऐ।  एह्‌दे च कोई शक्क दी गल्ल नेईं ऐ जे दौनें देशें दे बछकार चंगे सरबंध ना छड़े स्वस्थ्य, अर्थपूर्ण ब भारत ते पाकिस्तान दे बछकार वार्ता गी अग्गे बधाने च सफल होङन बलके जम्मू ते कश्मीर राज्य च शांति स्थापत करने च बी महत्वपूर्ण न।  दौनें देशें च वार्ता दा जारी रौह्‌ना परस्पर समस्याएं दे समाधान लेई बी महत्वपूर्ण ऐ ते कश्मीर मसले दे हल्ल लेई बी, जेह्‌दे च नियंत्रण रेखा दे जम्मू ते कश्मीर दे दौने पास्से दे लोक शामल न।  कश्मीर मसले दे हल्ल लेई ते जम्मू ते कश्मीर च शांति दी ब्हाली लेई स्वस्थ्य, मैत्रीपूर्ण ते शांतिपूर्ण दक्षिण एशिया दा होना महत्वपूर्ण ऐ।  कश्मीर मसला स्हेई च दक्षिण एशिया दे भाग थमां, खास करियै भारत ते पाकिस्तान दे सरबंधें कन्नै जुड़े दा ऐ।  बवहारिक रूपै कन्नै, दक्षिण एशियाई क्षेत्र च स्थाई ते चिरस्थाई शांति लेई, कश्मीर मसले दा हल्ल उन्ना गै महत्वपूर्ण ऐ जिन्ना जे दक्षिण एशियाई क्षेत्र दे पड़ोसियें सनें जम्मू ते कश्मीर च महत्वपूर्ण ऐ।  इस लेई, दौनें गी किट्ठे गै योजनां बनाने दी लोड़ ऐ।  दौं पड़ोसियें दे खटास भरे सरबंध ना छड़े कश्मीर च शांति स्थापना च चिर करङन बलके इंदे थमां हुन तक्ककर पाई गेई सफलता गी बी नसकान होग ते परिस्थितियें च बी अस्थिरता औग।  कश्मीर च मानवाधिकार हनन दे मामलें च हाल गै दी बढ़ौतरी, लोकें च बधदा रोह् ते नियंत्रण रेखा दे दौनें पास्से युद्धविराम उल्लघंन दे बधदे मामलें दे कन्नै-कन्नै घुसपैठ बी इक संकेत न।  इस चाल्ली दे अस्वस्थ्य म्हौल गी काबू चं करने लेई एह् जरूरी ऐ जे वार्ता प्रक्रिया गी जारी कीता जा।  क्षेत्र दी बिगड़ी दी परिस्थितियें गी दिक्खदे होई बपारिक तरीकाकार गी अग्गे बढ़ावा देने दी लोड़ ऐ, भाएं आतंकवाद गी बढ़ावा थ्होए, सांप्रदायिकता बधे, लोकतंत्र कमज़ोर होए ते दौनें देशें दी आर्थिकता गी बगाड़े। 